ଗାୟତ୍ରୀବାଳା ପଣ୍ଡା - ଉଇକିପିଡ଼ିଆ\nଓଡ଼ିଆ ସାହିତ୍ୟିକା ଓ ସମ୍ପାଦିକା\nଗାୟତ୍ରୀବାଳା ପଣ୍ଡା ଜଣେ ଓଡ଼ିଆ ସାହିତ୍ୟିକା ଓ ସମ୍ପାଦିକା । ସେ ମୁଖ୍ୟତଃ କବିତା, ଗଳ୍ପ, ଉପନ୍ୟାସ ଓ ଅନୁବାଦ ଆଦି ସାହିତ୍ୟ ରଚନା କରିଥାନ୍ତି । ସେ 'ଅନ୍ୟା' ନାମକ ଏକ ତ୍ରୟୋମାସିକ ସାହିତ୍ୟ ପତ୍ରିକାର ସମ୍ପାଦନା ମଧ୍ୟ କରିଥାନ୍ତି । ପ୍ରଥମ ଓଡ଼ିଆ ଭାବେ ସେ ୨୦୧୧ ମସିହାରେ କେନ୍ଦ୍ର ସାହିତ୍ୟ ଏକାଡ଼େମୀ ଯୁବ ପୁରସ୍କାର ଲାଭ କରିଥିଲେ ।\n(1977-04-17) ୧୭ ଅପ୍ରେଲ ୧୯୭୭ (ବୟସ ୪୪)\nଶୈଳବାଳା ମହିଳା ମହାବିଦ୍ୟାଳୟ, ଉତ୍କଳ ବିଶ୍ୱବିଦ୍ୟାଳୟ\nକବି,ସମ୍ପାଦକ ଓ ସାମ୍ବାଦିକ\nମାନସ ରଞ୍ଜନ ମଙ୍ଗରାଜ\nଗୋଲକ ବିହାରୀ ପଣ୍ଡା, ଅରୁଣିମା ପଣ୍ଡା\nକେନ୍ଦ୍ର ସାହିତ୍ୟ ଏକାଡ଼େମୀ ଯୁବ ପୁରସ୍କାର ୨୦୧୧\n୨ ସାହିତ୍ୟ ସର୍ଜନା ଓ ସାମ୍ବାଦିକତା\n୩.୧ କବିତା ପୁସ୍ତକ\n୩.୩ ନିର୍ବାଚିତ କବିତାର ହିନ୍ଦୀ ଅନୁବାଦ\n୩.୪ ନିର୍ବାଚିତ କବିତାର ଇଂରାଜୀ ଅନୁବାଦ\nଗାୟତ୍ରୀବାଳା, ୧୯୭୭ ମସିହା ଅପ୍ରେଲ ୧୭ ତାରିଖରେ ଜଗତସିଂହପୁର ଜିଲ୍ଲାର ସାଦେଇପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଗୋଲକ ବିହାରୀ ପଣ୍ଡା ଓ ମାତାଙ୍କ ନାମ ଅରୁଣିମା ପଣ୍ଡା । ପିତା ଜଣେ ବ୍ୟାଙ୍କ କର୍ମଚାରୀ ଥିଲେ । ଗାୟତ୍ରୀବାଳା, ସାଦେଇପୁର, ବାଲିକୁଦା ଓ କଟକରେ ନିଜର ବିଦ୍ୟାଳୟ ଶିକ୍ଷା ସମାପ୍ତ କରିଥିଲେ । ବାପାଙ୍କ ଇଚ୍ଛାଥିଲା ଗାୟତ୍ରୀବାଳା ଡାକ୍ତର ହୁଅନ୍ତୁ, କିନ୍ତୁ ଝିଅର କଳାରେ ଆଗ୍ରହ ଦେଖି, ସେ ସେଦିଗରେ ତାଙ୍କୁ ପ୍ରୋତ୍ସାହିତ କରିଥିଲେ । ଗାୟତ୍ରୀବାଳା କଟକର ଶୈଳବାଳା ମହିଳା ମହାବିଦ୍ୟାଳୟରେ ପାଠ ପଢ଼ିଥିଲେ ଓ ଛାତ୍ର ସଂସଦର ଅଧ୍ୟକ୍ଷ ଭାବରେ ନିର୍ବାଚିତ ହୋଇଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସେ ପାଠାଗାର ବିଜ୍ଞାନରେ ସ୍ନାତକୋତ୍ତର ପାଠ୍ୟକ୍ରମରେ ସମଗ୍ର ଉତ୍କଳ ବିଶ୍ୱବିଦ୍ୟାଳୟରେ ପ୍ରଥମ ସ୍ଥାନ ଅଧିକାର କରି ସ୍ୱର୍ଣ୍ଣପଦକ ହାସଲ କରିଥିଲେ । ପରେ ସେ ଭାରତୀୟ ଜନସଞ୍ଚାର ସଂସ୍ଥାନ, ଢେଙ୍କାନାଳରୁ ସାମ୍ବାଦିକତା ଓ ଗଣମାଧ୍ୟମରେ ଡିପ୍ଲୋମା ଓ ହିମାଚଳ ପ୍ରଦେଶ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ସାମ୍ବାଦିକତା ପାଠ୍ୟକ୍ରମରେ ଶ୍ରେଷ୍ଠସ୍ଥାନ ଅଧିକାର କରି, ସେ ପବ୍ଲିକ ରିଲେସନ ସୋସାଇଟ ଅଫ ଇଣ୍ଡିଆରୁ ମଧ୍ୟ ସ୍ୱର୍ଣ୍ଣପଦକ ହାସଲ କରିଛନ୍ତି ।\nଗାୟତ୍ରୀବାଳା, ପ୍ରାୟ ଛଅ ସାତ ବର୍ଷ ବୟସରୁ କବିତା ଲେଖିବା ଆରମ୍ଭ କରିଥିଲେ । ଗାୟତ୍ରୀବାଳାଙ୍କ ଜେଜେବାପା ଜଣେ ଉପନ୍ୟାସିକ ଥିଲେ ଓ ତାଙ୍କଠାରୁ ଗାୟତ୍ରୀବାଳା ଅନୁପ୍ରାଣିତ ହୋଇଥିଲେ । ପିଲାବେଳରୁ ସେ, ନିଜ ଦୁଃଖ ଓ ଅସହୟତା ଯାହାକୁ ଅନ୍ୟଭାବରେ କହି ପାରୁନଥିଲେ ତାହା କବିତା ମାଧ୍ୟମରେ ପ୍ରକାଶ କରିପାରୁଥିଲେ । ବାର ବର୍ଷ ହେବା ବେଳକୁ, ତାଙ୍କର ପ୍ରଥମ କବିତା ପ୍ରକାଶିତ ହୋଇସାରିଥିଲା । ୨୦୦୦ ମସିହାରେ, ରାଜ୍ୟ ଯୁବ ପୁରସ୍କାର ତାଙ୍କୁ ଲୋକଲୋଚନକୁ ଆଣିବାରେ ସହାୟକ ହୋଇଥିଲା ।\nସାହିତ୍ୟ ସର୍ଜନା ଓ ସାମ୍ବାଦିକତାସମ୍ପାଦନ କରନ୍ତୁ\nଭାରତୀୟ ଜନସଞ୍ଚାର ସଂସ୍ଥାନ, ଢେଙ୍କାନାଳରୁ ପାସ ହୋଇ, ସେ ସାମ୍ବାଦିକତା ବୃତ୍ତିକୁ ଆବୋରୀ ଥିଲେ ଓ ସମ୍ବାଦରେ କାର୍ଯ୍ୟକରିବା ଆରମ୍ଭ କରିଥିଲେ । ଦୁଇ ବର୍ଷ ଚାକିରି କରିବା ପରେ, ସେ ଚାକିରି ଛାଡି ଦେଇଥିଲେ । ତାପରେ ସେ, "ଅନ୍ୟା" ନାମକ ତ୍ରୟୋମାସିକ ପତ୍ରିକାର ସମ୍ପାଦନା ସହିତ ସାହିତ୍ୟ ରଚନା କରିଆସୁଛନ୍ତି । \nଗାୟତ୍ରୀବାଳାଙ୍କ ସାହିତ୍ୟରେ ନାରୀ ମନର କୋହ, ସମାଜର ଅନ୍ୟାୟ ଓ ଅସମାନତା ଦେଖିବାକୁ ମିଳିଥାଏ, କିନ୍ତୁ ସେ ନିଜକୁ ଜଣେ ନାରୀବାଦୀ କବି ଭାବରେ ଚିତ୍ରଣ କରିବାକୁ ଚାହାଁନ୍ତି ନାହିଁ । ତାଙ୍କର ୫୦ଟି ନିର୍ବାଚିତ କବିତାକୁ ତାଙ୍କ ପିତା, ଓଡ଼ିଶା ସାହିତ୍ୟ ଏକାଡେମୀର ଯୁବ ସାହିତ୍ୟିକ ପୁରସ୍କାର ପାଇଁ ପଠେଇଥିଲେ ଓ ସେ ଏହି ପୁରସ୍କାର ଲାଭ କରିଥିଲେ । ସାହିତ୍ୟ ଏକାଡେମୀ ଏହି କବିତା ଗୁଡିକ ଏକ ପୁସ୍ତକ ଆକାରରେ ପ୍ରକାଶ କରିଛି । ଏହାପରେ ତାଙ୍କର ବହୁ କବିତା, ଗଳ୍ପ ଓ ସାକ୍ଷାତକାର ବିଭିନ୍ନ ପତ୍ରପତ୍ରିକାରେ ପ୍ରକାଶିତ ତଥା ବେତାର ଓ ଦୂରଦର୍ଶନରେ ପ୍ରସାରିତ ହୋଇସାରିଛି । ଏଯାବତ ତାଙ୍କର ୧୧ଟି ପୁସ୍ତକ ପ୍ରକାଶିତ ହୋଇସାରିଛି ।\nଗାୟତ୍ରୀବାଳା, ୨୦୦୮ମସିହାରେ "ସାର୍କ ଯୁବ ଲେଖକ ସମ୍ମିଳନୀ", ୨୦୧୦ମସିହାରେ "ରାଷ୍ଟ୍ରମଣ୍ଡଳ ଦେଶର ସାହିତ୍ୟିକ ସମ୍ମିଳନୀ" ଓ ୨୦୧୫ମସିହାରେ ଭାରତର ରାଷ୍ଟ୍ରପତି ଭବନରେ ଅନୁଷ୍ଠିତ ଆବାସିକ କଳା ଓ ସାହିତ୍ୟ କାର୍ଯ୍ୟକ୍ରମ 'ଇନ୍-ରେଷିଡେନ୍ସ' କାର୍ଯ୍ୟକ୍ରମରେ ଅଂଶଗ୍ରହଣ କରିଛନ୍ତି । ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିଥିବା ସେ ଏକମାତ୍ର ଓଡ଼ିଆ ବ୍ୟକ୍ତି ।\nକବିତା ପୁସ୍ତକସମ୍ପାଦନ କରନ୍ତୁ\nଆହତ ପ୍ରତିଶ୍ରୁତି (ବିଦ୍ୟାପୁରୀ, ୨୦୦୧)\nଅସ୍ପଷ୍ଟ ଈଶ୍ୱର (ଓଡ଼ିଶା ସାହିତ୍ୟ ଏକାଡ଼େମୀ, ୨୦୦୨, ରାଜ୍ୟ ଯୁବ ପୁରସ୍କାର- ୨୦୦୦ ପ୍ରାପ୍ତ)\nଅଣାୟତ୍ତ (ଅପୂର୍ବା, ୨୦୦୬)\nଗାଁ (ଟାଇମ୍ ପାସ୍, ୨୦୦୮, କେନ୍ଦ୍ର ସାହିତ୍ୟ ଏକାଡେମୀ ପ୍ରଥମ ଯୁବ ପୁରସ୍କାର- ୨୦୧୧ ପ୍ରାପ୍ତ)\nଯେତିକି ଦିଶୁଚି ଆକାଶ (ଅନ୍ୟା, ୨୦୧୧)\nଆଖି ନାଇଁ କାନ ନାଇଁ (ଅନ୍ୟା, ୨୦୧୩)\nଏ ରାତିର ଯେତେ ତାରା (ଅନ୍ୟା, ୨୦୧୪)\nବାଘ (ପକ୍ଷୀଘର, ୨୦୧୫)\nଦୟାନଦୀ (ପକ୍ଷୀଘର, ୨୦୧୭)\nମହେଞ୍ଜୋଦାରୋ (ପକ୍ଷୀଘର, ୨୦୧୮)\nନିର୍ବାଚିତ କବିତା-ବ୍ଲାକ୍ ଇଗଲ୍ ବୁୁକ୍ସ୍(ଆମେରିକା), ପ୍ରକାଶ କାଳ-୨୦୧୯\nବିସର୍ଜନ (ପକ୍ଷୀଘର, ୨୦୧୫)\nନିଜକୁ ନେଇ ସତ ଗପ (ପକ୍ଷୀଘର, ୨୦୧୯)\nନିର୍ବାଚିତ କବିତାର ହିନ୍ଦୀ ଅନୁବାଦସମ୍ପାଦନ କରନ୍ତୁ\nଧୂପ୍ କୋ ରଂଗ୍ (ଜ୍ଞାନଯୁଗ, ୨୦୦୬)\nଖୋ ଜାତି ହୈ ଲଡ଼କିୟାଁ (ଆଲୋକ ପର୍ବ, ନୂଆଦିଲ୍ଲୀ, ୨୦୧୭)\nନିର୍ବାଚିତ କବିତାର ଇଂରାଜୀ ଅନୁବାଦସମ୍ପାଦନ କରନ୍ତୁ\nGrandma and other poems (୨୦୧୮\nମମ୍ମି ଯାହା ଜାଣେ ନାହିଁ\nରାଜ୍ୟ ଯୁବ ପୁରସ୍କାର - ୧୯୯୯-୨୦୦୦\nକାଦମ୍ବିନୀ କବିତା ସମ୍ମାନ - ୨୦୦୩\nହାଜି ଅସରଫ୍ ଅଲ୍ଲି ଉଦୟ ପ୍ରତିଭା ସମ୍ମାନ (ଫକୀର ମୋହନ ସାହିତ୍ୟ ପରିଷଦ) - ୨୦୦୪\nବସନ୍ତ ମୁଦୁଲି କବିତା ସମ୍ମାନ - ୨୦୦୬\nଲେଖାଲେଖି ଯୁବ କବି ସମ୍ମାନ - ୨୦୦୭\nଶାରଳା କାବ୍ୟ ସମ୍ମାନ - ୨୦୧୦\nମନ୍ଥନ ସମ୍ମାନ - ୨୦୧୦\nଉତ୍କଳ ସାହିତ୍ୟ ସମାଜ ଯୁବ କବି ସମ୍ମାନ - ୨୦୧୧\nରାଜୀବ ଗାନ୍ଧି ସଦଭାବନା ପୁରସ୍କାର - ୨୦୧୧\nତଳପଦେଶ୍ୱରୀ ସାହିତ୍ୟ ସମ୍ମାନ - ୨୦୧୨\nଟାଇମ ପାସ ସ୍ୱୟଂଶ୍ରୀ ସମ୍ମାନ - ୨୦୧୨\nଦୀପକ ମିଶ୍ର କବିତା ପୁରସ୍କାର - ୨୦୧୫\nଇସ୍ତାହାର କବିତା ସମ୍ମାନ - ୨୦୧୪\n↑ "Sahitya Akademi announces first Youth Awards, 16 authors honoured". Firstpost. ୧୩ ଫେବୃଆରୀ ୨୦୧୨. Retrieved 17 April 2017.\n↑ ପ୍ରଗତିବାଦୀ ୨୪/୦୪/୨୦୧୫ ପୃଷ୍ଠା ୨\n↑ "ବ୍ୟକ୍ତିତ୍ୱ" (ନିତିଦିନ ୨୯/୧୧/୨୦୧୯ ପୃଷ୍ଠା ୯). ନିତିଦିନ. Retrieved 29 November 2019.\n"https://or.wikipedia.org/w/index.php?title=ଗାୟତ୍ରୀବାଳା_ପଣ୍ଡା&oldid=424017" ରୁ ଅଣାଯାଇଅଛି\nLast edited on ୨୯ ଜାନୁଆରୀ ୨୦୨୧, at ୦୮ଃ୫୧\nଏ ପୃଷ୍ଠାଟି ୨୯ ଜାନୁଆରୀ ୨୦୨୧ ଦିନ ୦୮ଃ୫୧ ବେଳେ ବଦଳାଯାଇଥିଲା ।
